<classify> Uchaguzi Mkuu ulitakiwa kufanyika Juni mwaka huu lakini ulisogezwa mbele kupisha marekebisho ya Katiba ya Yanga na pia Uchaguzi Mkuu wa Rais, Wabunge na Madiwani uliofanyika Oktoba 25, mwaka huu.Awali, uongozi wa Yanga uliweka wazi kuwa uchaguzi huo utafanyika baada ya uchaguzi mkuu. Akizungumza Dar es Salaam jana, Mkuu wa Idara ya Habari na Mawasiliano wa Yanga, Jerry Muro alisema masuala yote yanayohusu uchaguzi yako chini ya Mgongolwa.Tumemchagua Mgongolwa kuwa Mwenyekiti wa Kamati ya Uchaguzi, kwa hiyo watakavyojipanga kuhusu mchakato mzima atatangaza ni lini kampeni na uchaguzi utafanyika, alisema.Kuhusu katiba alisema tayari ipo Shirikisho la Soka Tanzania TFF kwa ajili ya kuangaliwa kama ilikidhi kilichohitajika awali. Muro alisema wanachama ndiyo waliongeza muda wa mwaka mmoja na kusisitiza kuwa uongozi wa Yanga sio uliojiamulia kusogeza mbele muda huo.Pamoja na hayo, alijivunia mafanikio yaliyopatikana katika uongozi uliopo kuwa ni kuimarisha amani, umoja na mshikamano ambao awali haukuwepo jambo lililochangia timu kufanya vizuri na kuchukua ubingwa wa Ligi Kuu msimu uliopita. Siku za karibuni kumeibuka baadhi ya wanachama wa Yanga wakishinikiza kuitishwa uchaguzi kwa madai muda wa uongozi tayari umepita.  <topic>: michezo 